Visit Site
Recommended byColombia
‘‘ఎయిర్ ఏషియా ఇండియా సిబ్బందిని 2,000 మందికి పెంచుకుని మరో మైలు రాయిని చేరింది. ఒక్క సంవత్సరంలోనే చాలా వరకు సిబ్బందిని పెంచుకుంది.’’ అని కంపెనీ తెలిపింది. టాటాగ్రూపు, మలేషియన్ విమానయాన సంస్థ ఎయిర్‌ఏషియా సంయుక్త రంగంలో 51:49 వాటా నిష్పత్తితో ఎయిర్ ఏషియా ఇండియా సంస్థను నిర్వహిస్తున్నాయి. ఇది 2014 జూన్‌లో సర్వీసులు ప్రారంభించింది. ప్రస్తుతం దేశంలో 20 ప్రాంతాలకు విమానాలు నడుపుతోంది. 18 ఎయిర్ బస్ ఏ320 విమానాలతో సేవలందిస్తోంది. అంతర్జాతీయ సేవలను మొదలు పెట్టదలచుకున్న ఈ సంస్థ మరో రెండు విమానాలను జత చేసుకుంది. భారత నిబంధనల ప్రకారం దేశీయ విమానయాన సంస్థలు విదేశాలకు ప్రయాణించాలంటే 20 విమానాలు వాటి దగ్గర ఉండాలి. ఎయిర్ ఏషియా ఇండియా 2017-18 మార్చి త్రైమాసికంలో 2016-17 క్యూ 4లో కంటే 74 శాతం ఎక్కువగా 1.47 మిలియన్ల ప్రయాణికులను వివిధ గమ్యస్థానాలకు చేర్చింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.